સિવિલ-લાઈન્સથી હું દરિયાકિનારા તરફ‍ના રસ્તે સ્કૂટર વાળતો. રસ્તામાં એક ચાર-રસ્તા પર, બરાબર વચ્ચે જ ગાંધીજીનું એક પૂતળું રહેતું. એ પૂતળું આવે ત્યાં સુધીમાં તો પાંચાલી પૂર્ણપણે મારી પીઠ પર ઢળી પડી હોય. એનો હાથ મારી કમર ફ્‍રતો વીંટળાઈ વળ્‍યો હોય. એના હૃદયના ધબકારા હું મારી પીઠ પર સ્પષ્ટપણે અનુભવતો. એના ગાલનો નરમ સ્‍પર્શ મારા ખભાને વિચલિત કરી દેતો. એનો ગરમગરમ શ્વાસ મારી ગરદન પર ઝણઝણાટી બોલાવી દેતો.